Η πρόληψη αφορά σε μια σειρά από πρακτικές που θα σας προφυλάξουν από τον τραυματισμού του αχίλλειου τένοντα. Με σκοπό τη μείωση της πιθανότητας να συμβεί η ρήξη αχίλλειου τένοντα, ακολουθείστε τα παρακάτω tips:
Κάντε διατάσεις και ασκήσεις ενδυνάμωσης της γαστροκνημίας
Οι σωστές διατάσεις (και όχι οι υπερ-διατάσεις) πρέπει να γίνονται μέχρι την αίσθηση του τραβήγματος και όχι του πόνου. Η ενδυνάμωση μπορεί να επιτρέψει την απορρόφηση μεγαλύτερης δύναμης από τον μυ και να προλάβει τραυματισμούς του τένοντα.
Βάλτε ποικιλία στην άσκησή σας
Οι εναλλαγές υψηλής έντασης αθλημάτων (πχ. τρέξιμο) με αθλήματα χαμηλής έντασης (πχ. ποδήλατο, περπάτημα, κολύμβηση) βοηθούν στην πρόληψη. Αν δεν το κάνετε συστηματικά αποφύγετε δραστηριότητες στις οποίες ο Αχίλλειος τεντώνεται, υπερβολικά, όπως τρέξιμο σε ανώμαλο δρόμο ή άλματα.
Ελέγξτε το περιβάλλον που κάνετε άσκηση
Αποφύγετε να τρέχετε σε επιφάνειες σκληρές ή ολισθηρές. Ντυθείτε σωστά ανάλογα τις συνθήκες του περιβάλλοντος και επιλέξτε ένα αθλητικό παπούτσι στο σωστό νούμερο του ποδιού σας με υποστήριξη και ενίσχυση στην πτέρνα
Αυξήστε την ένταση της προπόνησης σας βαθμιαία.
Ο Αχίλλειος τραυματίζεται σε περιόδους απότομης αλλαγής στην ένταση και τη διάρκεια της προπόνησης. Αυξήστε την ένταση, τη διάρκεια ή την συχνότητα της προπόνησης μέχρι 10% εβδομαδιαίως για μια ασφαλή μετάβαση στις νέες συνθήκες.